[{"text_idx": "#000001", "text": "Mae Cymdeithion Digidol yn bobl sy\u2019n helpu person hy\u0302n, ffrind, aelod o\u2019r teulu neu gymydog i fynd ar-lein. Mae\u2019r cynllun yn dibynnu ar ewyllys da a sgiliau pobl sy\u2019n hapus yn defnyddio\u2019r rhyngrwyd, ac yn eu hannog i gyfeillio gyda rhywun sydd ddim mor hyderus am y rhyngrwyd."}, {"text_idx": "#000003", "text": "Nid yw mynd ar-lein yn hawdd i bawb. I lawer o bobl sydd ddim ar-lein, y person gorau i\u2019w helpu nhw yw CHI \u2013 ffrind maen nhw\u2019n ymddiried ynddo neu aelod o\u2019r teulu sy\u2019n eu hadnabod yn dda ac yn gallu gweithio gyda nhw un-i-un. Does dim rhaid bod gennych chi sgiliau cyfrifiadurol gwych; dim ond bod yn gyfarwydd a\u0302 defnyddio\u2019r we i\u2019w helpu nhw i oresgyn eu hofnau a meithrin hyder i ddefnyddio dyfeisiau digidol \u2013 drwy fod yn Gyfaill Digidol iddyn nhw."}, {"text_idx": "#000004", "text": "Bydd y dudalen hon yn eich helpu i ddod o hyd i ddolenni ac adnoddau defnyddiol i helpu\u2019r rhai o\u2019ch amgylch wella eu sgiliau digidol. Mae\u2019r cam hwn mor bwysig a diolch i chi am helpu\u2019r rhai rydych chi\u2019n eu hadnabod i ennill sgiliau digidol."}, {"text_idx": "#000006", "text": "Ein canllaw cam-wrth-gam ac awgrymiadau defnyddiol i\u2019ch helpu i ddangos i rywun sut mae defnyddio\u2019r rhyngrwyd am y tro cyntaf."}, {"text_idx": "#000007", "text": "Helpu rhywun i fynd ar-lein yn ystod cyfyngiadau\u2019r cyfnod clo (Digital Unite)"}, {"text_idx": "#000010", "text": "Gall gosod a defnyddio dyfais newydd gymryd amser, yn enwedig os nad yw\u2019r person sydd a\u0302\u2019r ddyfais yn hyderus wrth ddefnyddio technoleg. Mae Digital Unite wedi creu\u2019r canllaw hwn fel y gallwch helpu rhywun i osod a defnyddio eu dyfais heb fod gyda nhw."}, {"text_idx": "#000011", "text": "Eich canllaw ar helpu pobl hy\u0302n i ddefnyddio\u2019r rhyngrwyd (Good Things Foundation)"}, {"text_idx": "#000012", "text": "Os ydych chi am ddangos i bobl hy\u0302n sut mae defnyddio\u2019r rhyngrwyd am y tro cyntaf, neu helpu rhywun i wella ei sgiliau, dyma\u2019r canllaw manwl i chi. Mae\u2019n cynnwys adrannau ar beth y gallwch chi ei wneud ar-lein, sut i gadw\u2019n ddiogel ar-lein, defnyddio dyfeisiau gwahanol a chysylltu a\u0302\u2019r rhyngrwyd."}, {"text_idx": "#000014", "text": "Nod y canllaw hwn yw eich helpu chi i gyflwyno cyfrifiaduron llechen i bobl hy\u0302n, drwy ddefnyddio gemau."}, {"text_idx": "#000016", "text": "Helpwch eich ffrind i ddatblygu ei sgiliau gyda llu o gyrsiau am ddim ar bynciau fel defnyddio cyfrifiadur neu ddyfais, hanfodion mynd ar-lein, a sgiliau rhyngrwyd. Mae\u2019r rhan fwyaf o\u2019r cyrsiau\u2019n cymryd llai na 30 munud i\u2019w cwblhau."}, {"text_idx": "#000017", "text": "Gwneud y gorau o\u2019r rhyngrwyd (Age UK)"}, {"text_idx": "#000018", "text": "Mae\u2019r canllawiau hyn gan Age UK yn eich tywys drwy rai o\u2019r camau allweddol i helpu rhywun i wneud y gorau o\u2019r hyn sydd gan y rhyngrwyd i\u2019w gynnig, gan gadw\u2019n ddiogel. Mae\u2019n cynnwys canllawiau ar ddefnyddio WhatsApp, galwadau fideo, e-bost ac A-B-C o dermau ar-lein."}, {"text_idx": "#000019", "text": "Mae Dorothy ymhlith y rhai sydd eisoes wedi cael cefnogaeth i ddefnyddio\u2019r rhyngrwyd, ar o\u0302l derbyn iPad ar fenthyg gan Gyngor Bwrdeistref Sir Wrecsam. Gyda chymorth ei hw\u0302yr Harry, mae Dorothy bellach yn defnyddio ei iPad i gadw mewn cysylltiad a\u0302\u2019i chefnder yn y Bala a\u2019i ffrindiau mor bell i ffwrdd a\u0302 Chanada."}, {"text_idx": "#000020", "text": "Mae'r ieithydd wedi ymddeol Margaret yn cael help i fynd ar-lein"}, {"text_idx": "#000021", "text": "Daw aelodau o elusen Undeb y Mamau yn gymdeithion digidol"}, {"text_idx": "#000022", "text": "Mae Caroline yn wirfoddolwr digidol ar gyfer Age UK, gan gynorthwyo pobl hy\u0302n i fynd ar-lein yn bennaf."}]